Väga originaalne ja huvitav skulptor Üllar Kallau leid pakub vaatamise, kuulamise, aga ka puhkuse naudingut kõigile, kes seavad end istuma puuõõnsusesse voolitud pingile. Juteldes kõmiseb jutt kõrvu sarnaselt  kõlakojas viibimisega. Kaks pinki "Sõprade toolid" sümboliseerivad Pärnu ja Vaasa sõprust. Tooli katusele on ka päike nikerdatud, sest Üllar Kallau jutu järgi pidavat Vaasas väga palju päikesepaistelisi ilmasid olema.